TELENOR FORSIKRING AF MOBILE ENHEDER 
(DÆKKER IKKE TYVERI ELLER BORTKOMST) 


SQUARETRADE FORSIKRINGSBETINGELSER FOR TELENOR 
KUNDER 
FORSIKRINGEN 


Din forsikring dækker ombytning af din forsikrede enhed i tilfælde af nedbrud og 
pludselige skader i dækningsperioden. | særlige tilfælde kan der i stedet for ombytning 
ske reparation af den forsikrede enhed. 


Disse forsikringsbetingelser er gældende for gruppeforsikring, udelukkende til Telenor 
kunder. Forsikringen udbydes af forsikringsrepræsentant SquareTrade Limited og 
forsikringsgiver BNP Paribas Cardif Försäkring AB. 


DEFINITIONER 


Ord og sætninger defineret nedenfor har samme betydning i disse forsikringsbetingelser, 
uanset hvor de fremgår med fremhævet tekst. 


Refurbished: Erstatningsenheder er genopbyggede enheder, hvilket medfører, at de kan 
indeholde dele fra tidligere ejede enheder. De er fuldt funktionelle og er repareret af fabrikanten 
godkendte teknikere og med originale dele. De er testede, og alle ydre dele er udskiftet, så 
enheden kosmetisk fremstår som ny. 


Pludselig skade: Pludselige skader, herunder skader forårsaget af vand eller andre væsker, der 
skyldes en pludselig og uventet udefrakommende hændelse, som forårsager, at den forsikrede 
enhed ikke fungerer korrekt. 


ADMINISTRATOR (VI/OS/VORES): SquareTrade Limited. 


Nedbrud: En opstået fejl i den forsikrede enhed grundet en indvendig mekanisk eller elektrisk 
fejl, som opstår efter den dato, hvor reklamationsretten i henhold til købeloven ophører. 


Forsikringsbevis: Dokumentet som er sendt til dig via post eller e-mail, og som indeholder 
dækningsperioden og en beskrivelse af den forsikrede enhed. 


Skadesbegivenhed: Et nedbrud eller en pludselig skade på den forsikrede enhed, som 
resulterer i en skadeanmeldelse til denne forsikring. 


Den forsikrede enhed: Den mobiltelefon eller tablet, der fremgår af forsikringsbeviset, og som 
er omfattet af denne forsikring, eller den erstatningsenhed, som du efter en dækningsberettiget 
skade har modtaget via dækning på denne forsikring. 


Erstatningsenhed: Den fysiske erstatning for din forsikrede enhed. 

Dækningsperiode: Den periode, som forsikringen dækker, og som fremgår af 
forsikringsbeviset. 

Du/dig/din/dine: Personen, der fremgår af forsikringsbeviset. 

Forsikringsgiver og kontrollerende myndigheder 

Denne forsikring udbydes af SquareTrade Limited i samarbejde med forsikringsgiver BNP 
Paribas Cardif Försäkring AB org.nr 516406-0567, som er repræsenteret i Danmark ved sin 


filial BNP Paribas Cardif Forsikring, filial af BNP Paribas Cardif Fårsåkring AB, Sverige, cvr. nr. 
31088224 (herefter "BNP Paribas Cardif”). 


ADMINISTRATOR DETALJER 


Denne forsikring administreres af Square Trade Limited, registreret i England nr. 7165194. 
Registreret adresse Unit 1.02, Enterprise House, 1-2 Hatfields, London, SE1 9PG, 
United Kingdom. Square Trade Limited er autoriseret og reguleret af Financial Conduct 
Authority under nr. 538538. SquareTrade er angivet i agentregistret hos den ansvarlige 
myndighed og er godkendt af den ansvarlige myndighed i Storbritannien, at de driver 
forsikringsformidlingsvirksomhed i Danmark. 


Garantiordning og øvrig lovgivning 


Vi er medlem af Financial Services Compensation Scheme (FSCS)-erstatningsfond, og 
forsikringstageren kan ansøge om erstatning fra denne fond, hvis SquareTrade ikke har 
økonomisk formåen til at betale sine forpligtelser i henhold til forsikringsaftalen. Yderligere 
information findes på FSCS hjemmesiden www.fscs.org.uk. 


1. FORSIKRINGSAFTALEN 


Dit forsikringsbevis, forsikringsbetingelser samt købskvitteringen på den forsikrede enhed 
udgør kontrakten for denne forsikring mellem dig og forsikringsgiveren. Læs dem venligst 
grundigt igennem og opbevar dem på et sikkert sted. 


Forsikringsgiveren vil yde den dækning, der fremgår af forsikringsbeviset og 
forsikringsbetingelserne i dækningsperioden. Dækningen er betinget af, at du opfylder de 
bestemmelser og betingelser, der er fastsat i kontrakten for forsikringen. 

2. DÆKNINGSBESKRIVELSE 

Forsikringen omfatter følgende skader i dækningsperioden: 


e Pludselig skade dækning: Forsikringen dækker alle reparationsudgifter eller ombytning 


af den forsikrede enhed, som ophører med at fungere som følge af en skade. Eksempler 
på dækningsberettigede skader er tab af den forsikrede enhed ud af hænderne, spild af 
væsker i forbindelse med almindelig brug af den forsikrede enhed. Forsikringen dækker 
ikke uforsvarlig håndtering eller misbrug af den forsikrede enhed. 


Nedbrud: Efter ophør af reklamationsretten i henhold til købeloven dækker forsikringen 
ombytning af den forsikrede enhed, som skyldes nedbrud sket under normal 
brug. Eksempler på nedbrud er elektriske problemer, ”motherboard” problemer og 
mikrofonproblemer. Forsikringen dækker endvidere batteriproblemer, hvis batteriet kan 
holde mindre end 50 % af den oprindelige opladning og er mere end 1 år gammelt. Hvis 
det fejlbehæftede batteri i mobiltelefonen er designet til at kunne udskiftes af dig, 
udskiftes alene batteriet, og der ses bort fra selvrisiko. 


Din forsikring ophører automatisk efter et maksimum på 60 måneder, såfremt den ikke 
er slettet forinden af anden årsag. 


3. PRISEN FOR FORSIKRINGEN 


Prisen (præmien) for den forsikrede enhed vil blive oplyst på salgstidspunktet, baseret på 
den forsikrede enheds værdi. Vi bekræfter din præmie og selvrisiko i dit forsikringsbevis. 
Såfremt den forsikrede enhed har en værdi, der er under selvrisikoen, vil selvrisikoen blive 
sænket forholdsmæssigt. 


Præmien betales månedsvis forud via din månedlige regning via Telenor. Din indbetalte præmie 
dækker for én måned og vil automatisk blive fornyet for de efterfølgende måneder, hvis du ikke 
har opsagt forsikringen forinden. Såfremt vi ikke modtager din betaling, bliver din forsikring 
suspenderet. Inden 14 dage fra forfaldsdato, vil Telenor fremsende en rykker. Såfremt præmien 
ikke betales inden 21 dage, bortfalder din forsikring. Hvis Telenor ikke har modtaget din 
månedlige betaling, vil du ikke kunne modtage erstatning, før forfalden præmie er indbetalt. 


Forsikringsgiver indbetaler skadesforsikringsafgift. 


4. HVORDAN ANMELDES EN SKADE 


Hvis den forsikrede enhed udsættes for en skade, så kontakt os på tlf. nr. 78 77 50 58 eller 
besøg hjemmesiden www.squaretrade.dk for anmeldelse af skaden. Telefonerne er åbne 
mellem 09.00 og 19.00 mandag til fredag, dog undtaget helligdage, og 10.00 til 16.30 lørdage. 
Vi holder lukket søndage. 


Vi forsøger umiddelbart at afhjælpe det problem, du oplever med den forsikrede enhed. 
Kan vi ikke løse problemet, vil vi mod betaling af den gældende selvrisiko, vælge at levere 
enten en ny eller en refurbished erstatningsenhed (se definitioner). Vi forsøger at give dig 
en eksakt samme model. Hvis en eksakt samme model ikke er tilgængelig, vil vi sende dig en 
sammenlignelig enhed. Vi kan ikke garantere at levere matchende farve eller funktioner. Denne 
erstatningsenhed, leveret af os, har 24 måneders garanti inden for forsikringsperioden. Der 
ydes altid 24 måneders reklamationsret på den ombyttede forsikrede enhed. 


Din skadesanmeldelse kan ikke godkendes, før betaling af den gældende selvrisiko er 
gennemført, og dit købsbevis er blevet valideret. Denne betaling skal betales ved anmeldelsen 
af skaden ved brug af et betalingskort. Erstatningsenheden ombyttes inden den beskadigede 
enhed fremsendes til os, og derfor opbevares dine kortoplysninger som sikkerhed, indtil den 
beskadigede enhed returneres til os. Dette oplyses endvidere ved anmeldelsen af skaden. 


Hvis du anmelder skader inden kl. 19.00 mandag-fredag, kan erstatningsenheden leveres 
efterfølgende arbejdsdag til den adresse i Danmark, som du oplyser ved skadesanmeldelsen. 
Hvis du anmelder skaden efter kl. 19.00 på fredage og hvornår som helst på lørdage og 
søndage eller helligdage, leveres erstatningsenheden den efterfølgende tirsdag til den adresse 
i Danmark, som du oplyser ved skadesanmeldelsen. For levering inden for EU, Norge eller 
Schweiz, se pkt. 5. 


Vi vil fremsende returemballage med porto betalt, og når du sender den forsikrede enhed til 
os, Skal du benytte den emballage og de medfølgende instruktioner for emballeringen. Hvis du 
ikke følger vores instruktioner for indpakning, er du ansvarlig for enhver skade eller bortkomst, 
der måtte opstå med den forsikrede enhed under transporten. Vi anser den forsikrede enhed 
for afsendt, når denne er registreret hos transportfirmaet. Du er ansvarlig for, at al information 
i den forsikrede enhed er sikkerhedskopieret, og alle indstillinger som begrænser enhedens 
anvendelse er slettet eller åbnet (f.eks FindMyiPhone). Hvis du ikke deaktiverer enhver form 
for applikation, der begrænser adgang til dit produkt (f.eks. adgangskoder og Find My iPhone), 

forbeholder vi os retten til at opkræve dig for et gebyr på op til 8.000 kr., for et ubrugeligt 
produkt. Vi sletter alt personlig data fra den forsikrede enhed. 


Hvis den forsikrede enhed ikke returneres indenfor 14 dage, vil vi debitere dit angivne 
betalingskort med et beløb, som modsvarer værdien af den beskadigede forsikrede enhed. 
Beløbet oplyses til dig i forbindelse med anmeldelsen af skaden. Beløbet kan være op til 8.000 
kr., men overstiger ikke værdien af den forsikrede telefon. 


Hvis vores reparatør fastslår, at den fremsendte forsikrede enhed ikke er omfattet af 
forsikringen, vil vi returnere enheden til dig eller bortskaffe den på din anmodning, og du 
skal returnere den leverede erstatningsenhed inden for 14 dage. Hvis du ikke returnerer den 
leverede erstatningsenhed, opkræves et beløb op til 8.000 kr. på dit betalingskort. Du giver os 
tilladelse til at hæve beløbet i henhold til disse forsikringsbetingelser. Beløbet overstiger ikke 
værdien af den forsikrede enhed. 


5. DÆKNING I HELE VERDEN 
Denne forsikring yder samme dækning, mens du rejser uden for Danmark i hele verden. 


Hvis den forsikrede enhed erstattes, vil denne blive fremsendt til Danmark, medmindre du 
anmoder om at få denne fremsendt til et andet land inden for EU, Schweiz eller Norge. Vi 
bestræber os på dag-til-dag levering, men der kan være tilfælde, hvor dette ikke er muligt, 
grundet det sted i EU, hvor du befinder dig. Du vil blive oplyst om leveringstiden på 
erstatningsenheden, og du skal være i stand til at kvittere for modtagelsen. 


6. FORTRYDELSESRET OG OPSIGELSE 


I henhold til forsikringsaftalelovens & 34i jf. Lovbekendtgørelse 2006/999 har du ret til at 
fortryde tegningen af forsikringen. Fortrydelsesretten er 14 dage. Fortrydelsesretten regnes 
fra den dag, hvor du har modtaget forsikringspolicen samt de oplysninger, som BNP Paribas 
Cardif har pligt til at give dig i henhold til loven. Hvis fristen udløber i en weekend eller på en 
helligdag, sker udløbet af fristen på den første følgende hverdag. Hvis du ønsker at benytte dig 
af din fortrydelsesret, skal du underrette SquareTrade via Telenor herom inden for fristen på 14 
dage. Evt. indbetalt forsikringspræmie tilbagebetales herefter. 


Efter fortrydelsesperioden på de første 14 dage, kan du til enhver tid, og med umiddelbar 
effekt, opsige din forsikring i policens løbetid. Du kan opsige policen via telefon eller skriftligt. 
Din dækning vil fortsætte, indtil den betalte periode udløber. Dette er op til enogtredive (31) 
dage fra din betalingsdato. 


For at opsige forsikringen skal du informere Telenor, som giver SquareTrade besked. 


7. VORES RET TIL AT ÆNDRE ELLER OPSIGE FORSIKRINGEN 


Vi må ændre præmien eller selvrisikoen for fremtidige forsikringsperioder, såfremt de samlede 
udgifter til skader overstiger vores estimater, og vi må ændre forsikringsbetingelserne 
eller slette forsikringen baseret på vores erfaringer med skader. Såfremt vi foretager en 
ændring, gives du en frist på løbende måned + 30 dage. Meddelelsen fremsendes til de 
kontaktoplysninger, vi har til dig. 


Hvis du har to dækningsberettigede skader indenfor 12 måneder (gælder dog ikke for 
udskiftelige batterier), ophører forsikringen efter der er ydet erstatning for anden gang. 


8. UNDTAGELSER 


Din forsikrede enhed er ikke dækket for: 


Enhver skade hvor selvrisikoen ikke er betalt fuldt ud. 


Enhver skade der anmeldes mere end 2 år fra skadestidspunktet. 


Enhver skade der skyldes, at du mister enheden. 


Tyveri af enheden. 


Alle udgifter vedrørende genopsætning og/eller re-installation og/eller hente data; eller 
tab af lagrede oplysninger, herunder (men ikke begrænset til) alle data, downloads, 
videoer, musik og programmer. 


Nedbrud eller pludselig skade forårsaget af: 


2 Nedbrud eller skade der udføres forsætligt eller med grov uagtsomhed, tilbehør 
udover det, der blev leveret sammen med den forsikrede enhed 


o Enhver form for ekstra lagerkapacitet, såsom ekstern lager eller 
hukommelseskort. 


o Software, programmer eller nogen form for elektronisk virus; eller 


o Enhver modifikation af den forsikrede enhed. 


Nedbrud af ethvert batteri under 1 år gammelt. 


Reparationsudgifter for arbejde der kan relateres til producentens hjemkaldelse af den 
forsikrede enhed, eller omkostninger der er dækket af fabriksgarantien eller 
reklamationsretten iht. købeloven. 


Enhver skade der skyldes, at producentens brugsvejledning ikke følges/overholdes. 


Enhver omkostning til rutinemæssig vedligeholdelse, tilpasning, modifikation eller 
service. 


Servicering, inspektion eller rengøring af den forsikrede enhed og undladelse af at 
følge producentens anvisninger eller retningslinjer. 


Krig, terror, udenlandske fjendtligheder (uanset om der er erklæret krig eller ej), 
uroligheder eller forurening med nuklear stråling. 


Skade på produkter med fjernede eller ændrede serienummer. 


e Alle udgifter som du lider som følge af ikke at være i stand til at bruge den forsikrede 
enhed eller udover udgifterne til reparation eller udskiftning af den forsikrede enhed. 


9. ØVRIGE BETINGELSER OG BEGRÆNSNINGER 


Denne forsikring skal være købt på samme tid som den forsikrede enhed. | nogle 
tilfælde kan Telenor tilbyde forsikringen op til 30 dage efter ved henvendelse i en Telenor 
butik med købskvitteringen for den mobile enhed og fremvisning af den mobile enhed i 
fuld funktionsdygtig og ubeskadiget tilstand 


Forsikringen kan ikke overdrages og vil ophøre ved salg eller bortskaffelse af den 
forsikrede enhed. Du skal give os besked i disse tilfælde hurtigst muligt. 


Denne forsikring gælder udelukkende for enheder købt som nye. Der er ingen dækning 
for produkter, som kan beskrives som brugte eller ”second-hand”. 


Du skal være over 18 år for at kunne tegne denne forsikring. 


Denne forsikring er begrænset til den forsikrede enhed købt af personer med 
folkeregisteradresse i Danmark, undtaget dog Grønland og Færøerne. 


Denne forsikring bliver automatisk slettet, såfremt du anmelder en skade, som du ved 
er forsikringssvig, og i disse tilfælde kan vi anmelde det til politiet. Forsikringsgiver er 
berettiget til at beholde betalt præmie i disse tilfælde. 


Forsikringsgiver er berettiget til at opkræve alle omkostninger og udbetalinger 
foretaget ved svigagtige anmeldte skader og kan tage retslige handlinger hvis 
nødvendigt. 


Du skal levere bevis for købet af den forsikrede enhed i en skadessituation, såsom en 
kvittering fra butikken hvor du har købt den forsikrede enhed. 


I de tilfælde hvor du modtager en erstatningsenhed, før du returnerer den beskadigede 
enhed, skal du returnere den beskadigede forsikrede enhed inden 7 dage. Hvis enheden 
ikke returneres inden 14 dage, forbeholder vi os retten til at trække et beløb svarende til 
enhedens værdi på det betalingskort, som du oplyste ved anmeldelsen af skaden. 


10. ÆNDRINGER VI SKAL ORIENTERES OM 


Du skal afgive komplette og ærlige oplysninger til de spørgsmål, du bliver stillet ved tegning af 
forsikringen, eller når du ændrer forsikringen i dennes løbetid. 


Du skal fortælle os om alle ændringer, som er beskrevet i dit forsikringsbevis, eller andre 
ændringer som kan have indflydelse på forsikringen, f.eks.: 


+ Du sælger din forsikrede enhed eller overfører ejerskabet til en anden person. 
+ Du skifter adresse eller andre kontaktoplysninger. 
Hvis du er i tvivl, så kontakt os på telefon nr. 78 77 50 58, der koster almindelig trafiktakst. 


Når vi er blevet bekendt med ændringerne, vil vi fortælle, om dette påvirker din forsikring, f.eks. 
om vi kan acceptere ændringen, og om dette vil ændre betingelserne eller præmien, der er 
gældende for din forsikring. Hvis du ikke meddeler os om ændringer, kan dette have indflydelse 
på de evt. skader, som du efterfølgende anmelder. 


Såfremt du ikke har afgivet korrekte oplysninger, kan vi: 
+ Ændre på præmien 
+ Slette din forsikring og/eller 


+ Afvise skader 


11. GÆLDENDE LOVGIVNING 


For forsikringsaftale og forsikringsformidling gælder dansk lovgivning, herunder 
Forsikringsaftaleloven og lov om Forsikringsformidling. Al kommunikation med forsikringsgiver 
og forsikringsformidler sker på dansk, og forsikringsbetingelser og øvrig information tilbydes 
på dansk. 


12. KLAGEBEHANDLING 


SquareTrades mål er at yde dig den bedst mulige service. Hvis du ikke er tilfreds med vores 
service eller håndtering af forsikringen, kan du skriftligt henvende dig til SquareTrade. Vi 
vil hurtigst muligt gennemgå din sag og vende retur til dig. Du kan kontakte SquareTrade 
på tlf. nr. 78 77 50 58 via www.squaretrade.dk, email kundesupport@squaretrade.com eller 
skriftligt til Customer Experience Manager, SquareTrade, Herstedøstervej 27-29, Unit A, 2620, 
Albertslund. 


Vi vil straks efter modtagelsen af din klage informere dig om, hvilke tiltag vi vil foretage og 
forklare klageprocessen yderligere. Når du modtager vores endelige afgørelse, kan du, såfremt 
du ikke er tilfreds, benytte nedenstående klagemuligheder: 


BNP Paribas Cardifs Klagenævn 

Box 24110 

400 22 Gøteborg 

Sverige 

Hvis du ikke er tilfreds efter den endelige beslutning i klagespørgsmålet, som er taget af BNP 
Paribas Cardifs Klagenævn, findes der flere muligheder for at få din sag revurderet: 


+ Du kan klage til Ankenævnet for Forsikring, Anker Heegaards Gade 2, Postboks 360, 
1572 København V. Klageskema kan rekvireres på www.ankeforsikring.dk eller ved at 
kontakte Ankenævnet for Forsikring på tlf. nr. 33 15 89 00. 


+ Rejse en sag ved de almindelige civile domstole. Forsikringsbetingelserne er underlagt 
dansk lovgivning. 

13. DATABESKYTTELSE OG MARKEDSFØRING 


BNP Paribas Cardif behandler dine persondata og kan udveksle disse med andre selskaber i 
BNP Paribas Cardif koncernen eller samarbejdspartnere såvel indenfor som udenfor EU- og 
EES området. Behandlingen af persondata er nødvendig for, at BNP Paribas Cardif skal kunne 
indgå forsikringsaftaler og/eller leve op til de indgåede forsikringsaftaler samt overholde de 
forpligtelser, som følger af loven eller andre bestemmelser. Dine persondata vil også kunne 
anvendes til produktudvikling samt til informations-, statistik- og markedsføringsformål. 
Behandling af persondata er underlagt lovgivningen i det land, hvor håndteringen udføres. 


Al behandling af persondata sker med stor fortrolighed til beskyttelse af din personlige 
integritet. Dine persondata er derfor udelukkende tilgængelige for personer, som behøver disse 
data for at udføre sit arbejde, og kun i den udstrækning som er nødvendig. 


Telefonsamtaler kan i nogle tilfælde blive optaget som eventuel dokumentation, træning, 
kvalitetssikring eller som fremtidig reference. 


BNP Paribas Cardif er dataansvarlig. Hvis du ønsker at få indsigt i de data, vi har registreret 
omkring dig eller anmode om rettelse af fejlagtige persondata, kan du henvende dig til BNP 
Paribas Cardif. Hvis du ikke ønsker at modtage markedsføringsmateriale, kan du afmelde det 
skriftligt til BNP Paribas Cardif. 


14. TILSYNSMYNDIGHEDER OG LOVGIVNING 


Tilsyn af forsikringsformidleren og forsikringsgiverens virksomhed i Danmark udøves af 


Finanstilsynet. Forsikringsformidlerens og forsikringsgiverens virksomhed er endvidere under 
tilsyn af tilsvarende myndigheder i deres hjemlande. 


15. KONTAKT OPLYSNINGER 


Forsikringsgiver BNP Paribas Cardif Försäkring AB org.nr 516406-0567, som er repræsenteret 
i Danmark ved sin filial BNP Paribas Cardif Forsikring, filial af BNP Paribas Cardif Fårsåkring 
AB, Sverige, cvr. nr. 31088224. 


Ved forsikrings- og skadespørgsmål kontakt: 


Kundeservice hos SquareTrade, tlf. nr. 78 77 50 58, www.Squaretrade.dk, email kundesupport@ 
squaretrade.com eller skriftligt til Customer Experience Manager, SquareTrade, Herstedøstervej 
27-29, Unit A, 2620, Albertslund 


Kundeservice er åben mellem 09.00 og 19.00 mandag til fredag, dog undtaget helligdage og 
10.00 til 16.30 lørdage. Vi har ikke åben på søndage. Hav den forsikrede enhed, købskvittering 
på enheden og dit forsikringsbevis klar, inden du ringer. 


a-a BNP PARIBAS 
‘s CARDIF 

